Thomas Ayres

Thomas Ayres (1828–1913) oli Englannissa syntynyt ja Etelä-Afrikassa vaikuttanut lintutieteilijä.

Ayres muutti vanhempiensa kanssa Nataliin 1850. Täällä hän ryhtyi ammattimaiseksi lintujen keräilijäksi. Vuonna 1865 hän muutti Potchefstroomiin Etelä-Afrikkaan, jossa hän veljensä Jack Ayresin kanssa jatkoi metsästystä ja eläinkauppaa. Hän tutustui anglikaanisen kirkon arkkidiakoniin Robertsiin ja koulutti tämän pojasta Austin Robertsista maineikkaan lintutieteilijän.

Ayresin kunniaksi on nimetty afrikanpikkukotka (Hieraaetus ayresii), pilkkarääkkiäinen (Sarothrura ayresi) ja päristäjäherttu (Cisticola ayresii).

Lähteet 
 Wildwatch.com  

Brittiläiset ornitologit
Eteläafrikkalaiset tieteilijät
Vuonna 1828 syntyneet
Vuonna 1913 kuolleet